
C.  C.  A.  CHRISTENSEN. 


Digteren,  Missionæren,  Kunstmaleren  og  Skribenten  C.  C. 
A.  Christensen  dode  i  sit  Hjem  i  Ephraim,  Utah,  den  3.  Juli 
1912  af  Alderdomssvaghed  efter  ca.  2  Ugers  haarde  Lidelser. 

Ældste  C.  C.  A.  Christensen  var  den  ældste  af  sine  For- 
ældres fire  Sonner.  De  var  fattige  Folk,  da  Sønnen  fødtes  i 
Kobenhavn  den  28.  November  1831.  Ved  Moderens  Anstren- 
gelser fik  han  imidlertid  en  god  Skolegang,  under  hvilken  han 
begyndte  at  vise  sine  naturlige  Anlæg  for  Kunst.  En  venlig- 
sindet Dame,  som  saa  nogle  af  hans  Arbejder,  fik  Lyst  til  at 
se  den  talentfulde  Dreng  og  opsøgte  ham.  Hun  tilbød  at  af- 
holde Omkostningerne  ved  hans  Uddannelse  paa  det  konge- 
lige Akademi,  og  med  sine  Forældres  Tilladelse  tog  han  mod 
Tilbudet  og  blev  Kunstmaler. 

Da  han  horte  Evangeliets  Budskab  i  September  1850,  mod- 
tog han  det  og  blev  dobt  den  26.  samme  Maaned.  Kort  efter 
blev  han  ordineret  til  Diakon  i  Kobenhavns  Gren  og  i  Januar 
1853  ordineret  til  Præst  og  kaldet  til  at  arbejde  som  Missionær 

paa  Sjælland.  Samme  Aar  blev  han  ordineret  til  Ældste  og 
sendt  paa  en  Mission  til  Norge,  hvor  han  var  et  Redskab  til  at 
indfore  Evangeliet  i  Kristiania  og  til  at  organisere  en  Gren  af 
Kirken  i  denne  By  den  8.  December  1853.  Senere  prædikede 
han  under  Forfølgelser  og  Fængsling  i  Drammen  og  Kri- 
stiania. I  1855  blev  han  beskikket  til  at  præsidere  over  Kri- 
stiania Konference,  og  ved  sin  Alvor  og  Hengivenhed  i  Ud- 
førelsen af  sine  Pligter  vandt  han  baade  de  Helliges  og  Uden- 
forstaaendes  Kærlighed  og  Respekt.  Han  emigrerede  til  Utah 
i  1857,  og  paa  Rejsen  over  Sletterne  var  han  Fører  for  en  Af- 
deling af  Kirkens  Medlemmer,  og  han  og  hans  unge  Hustru 
trak  i  Forening  Haandkarren  de  1300  engelske  Mil  fra  Jowa 
City  til  Saltsøstaden,  hvortil  de  ankom  den  13.  September 
1857. 

Endskønt  Broder  Christensen  var  Kunstmaler  og  var  ud- 
dannet som  saadan,  blev  han  nu  Murerhaandlanger  og  avan- 
cerede senere  til  Landmand  og  Landskabsmaler.  Efterhaanden 
blev  han  almindelig  anerkendt  som  Kunstner,  dekorerede  Salt 
Lake  Citys  Teater  og  fik  tildelt  Præmier. 

I  1865 — 67  udførte  han  paany  en  Mission  til  Norge  og  præ- 
siderede over  Kristiania  Konference. 

Han  blev  Præsident  over  47.  Quorum  af  Halvfjerds,  udførte 
en  anden  Mission  til  Skandinavien  i  1887 — 89  og  arbejdede 
som  Skriver  og  Translatør  for  »Skandinaviens  Stjerne«.  Vi  vil 
her  anføre  et  Digt,  som  han  har  forfattet  den  2.  November 
1889  paa  hans  Overfart  over  Atlanterhavet: 

I  Tanken  søger  jeg  endnu  tilbage 
til  mangt  et  Sted,  hvor  Venner  jeg  forlod, 
hvor  jeg  har  nydt  saa  mange  glade  Dage, 
og  hvor  mit  Barndomshjem  og  Vugge  stod, 
den  svundne  Tid  —  saa  rig  paa  kære  Minder  — 
nu,  som  en  Drøm,  kun  for  mig  træder  frem; 
og  skønt  paa  Havet  jeg  mig  nu  befinder, 
saa  tænker  jeg  paa  Danmark  og  paa  dem. 

Jeg  glemmer  aldrig  Danmarks  Bogeskove, 
dets  grønne  Eng  og  blomsterklædte  Vang, 
de  tusind  Snekker  og  den  solvblaa  Vove, 
der  frydede  min  Sjæl  saa  mangen  Gang; 
dog  mest  af  alt,  som  Danmark  har  i  Gemme, 
er  dyrebart  for  mig  mit  Vennetal  — 
Gud  signe  dem!  —  Jeg  aldrig  dem  skal  glemme, 
men  hvor  jeg  færdes,  jeg  dem  mindes  skal. 

Den  4.  Marts  1900  blev  han  ordineret  til  Patriark  i  Kirken, 
hvilket  Embede  han  varetog  til  sin  Død.  Han  har  gjort  sig 
elsket  og  afholdt  af  Tusinder  for  alle  sine  lodige  Zions  Sange 
og  mange  Artikler  og  Oversættelser  af  religiøs  Natur,  der  væ- 
sentlig er  fremkomne  i  »Bikuben«  og  »Skandinaviens  Stjerne«. 
Mange  af  den  danske  Salmebogs  smukkeste  Sange  skyldes 
ham.  Hans  Arbejder  vil  staa  som  et  evigtvarende  Monument 
og  leve  længe  efter,  at  hans  jordiske  Levninger  er  blevet  Stov. 

Saavel  i  Hjemmet  som  hos  Søskende  og  Venner  vil  Mindet 
om  C.  C.  A.  Christensen  leve;  han  var  i  Sandhed  en  Fredens 
Mand,  der  ikke  søgte  egen  Ære,  men  ærede  andre,  og  naar  han 
havde  udført  en  eller  anden  Gerning,  som  han  vidste  tjente 
Almenheden  til  Velsignelse,  gav  han  altid  Gud  Æren.  Derfor 
Tak  for  det  smukke  Eksempel;  Tak  for  det,  Du  har  udført  til 
Landsmænds  Oplysning  og  evigvarende  Glæde.  Gud  vil  være 
Din  Belønner! 

Til  Slutning  citerer  vi  en  anden  af  hans  Sange: 

Fryder  Eder,  Zions  Sønner,  priser  Gud  med  Jubel  stor, 
da  vi  se,  at  han  belønner  Fredens  Børn  med  Livets  Ord, 
efter  hvad  som  blev  forjættet  til  Guds  Folk  i  fordums  Tid, 
han  sit  Rige  har  oprettet,  hvortil  vi  kan  fæste  Lid. 

Brødre,  Søstre  glemmer  ikke,  hvad  os  vederfaret  er! 
Vender  aldrig  Eders  Blikke  fra  det  Lys,  vi  skue  her! 
Lyset,  som  fra  Himlens  Sale  sendtes  her  til  Stovet  ned, 
trænger  gennem  Mørkets  Dale,  bringer  evigt  Liv  og  Fred. 

O,  hvor  maa  vi  dog  os  fryde,  at  i  Pagten  vi  indkom! 
Zion  nu  os  Ly  vil  yde,  medens  Verden  faar  sin  Dom. 
Tusindaaret  snart  oprinder  for  Guds  Folk  til  Fred  og  Ro; 
salig  Fryd  man  hos  dem  finder,  Herren  selv  vil  hos  dem  bo. 


EVANGELIET  OG  EMERSON. 

(Oversat  fra  »Improvement  Era«). 

»Lidt    Filosofi    bringer    et   Menneske    til   Atheisme, 
men  Dybde  i  Filosofi  fører  det  næsten  til  Religion.« 

Bacon. 

Jeg  har  lige  læst  Emersons  Afhandling  om  »Gengældelse« 
(Compensation)  og  foler  mig  loftet,  som  en  der  har  indaandet 
den  forfriskende  og  betagende  Brise  fra  et  intellektuelt  Hav. 
Meget  i  Afhandlingen  er  —  som  de  mere  dæmpede  Toner  i 
en  stor  Harmoni  —  kun  halvt  horligt  for  mig;  meget  af  den 
forekommer  mig  som  en  inspireret  Fortolkning  af  fundamen- 
tale Sandheder,  og  undertiden  ser  jeg,  at  Forfatteren  staar 
nær  opad  et  stort  Livsfaktum,  hvis  Rækkevidde  eller  fulde 
Betydning  selv  hans  skærpede  Evner  ikke  fuldt  har  kunnet 
sanse  under  den  ham  givne  Synsvinkel. 

Det  skulde  synes  at  være  Vanhelligelse  af  mig,  hvis  jeg  i 
nogen  Maade  søgte  at  forbedre  eller  kritisere,  hvad  han  har 
sagt;  hvad  jeg  beklager  er  kun,  at  vor  Filosof  ikke  udtøm- 
mende kan  forfølge  sit  Emne  i  Lyset  af  Guds  Aabenbaring. 
Dersom  Lovens  Giver  blev  vurderet  efter  sit  Forhold  til  Lo- 
ven, synes  det  mig,  at  Emerson  ikke  havde  behovet  at  sige,  at 
»Livet  er  forud  for  Theologien  i  denne  Henseende«,  og  med 
en  saaledes  udvidet  Horisont  kunde  denne  Afhandling  af 
denne  Mester  være  blevet  udformet  til  noget  mere  end  et 
Mesterstykke,  den  kunde  have  haft  den  hellige  Skrifts  Vægt 
og  Værd.  Kun  med  denne  Tanke  for  Øje,  og  uden  nogen  Egen- 
kærlighed, vil  jeg  forfølge  Emnet  i  Lyset  af  de  guddommelige 
Aabenbaringer. 

Motivet  til  denne  store,  filosofiske  Afhandling  ligger  i  Op- 
positionen til  den  folkelige,  sekteriske  Lære  om  Belonning  og 
Straf.  Emerson  siger: 

»Hvad  mente  Prædikanten  med  at  sige,  at  de  Gode  er 
ulykkelige  i  dette  Liv?  Mente  han,  at  Huse  og  Jorder,  Em- 
heder,  Vin,  Heste,  Klæder  og  Luksus  besiddes  af  principløse 
Mennesker,  medens  de  gode  og  fattige  Mennesker  foragtes,  og 
at  alt  skal  gengældes  dem  efter  dette  Liv?  Eller  er  Meningen 
den,  at  de  blot  skal  have  Lov  til  at  bede  og  lovsynge,  at 
elske  og  tjene  Menneskene?  Men  det  kan  de  jo  gore  nu.  .  .  . 
Falsumet  ligger  i  Tilstaaelsen  af,  at  den  Onde  kan  være 
heldig,  at  Retfærdigheden  ikke  sker  Fyldest  nu.  Prædikantens 
Blindhed  bestod  i,  at  han  underkastede  sig  den  smaalige 
Maalestok  fra  det  menneskelige  Helds  Marked,  i  Stedet  for 
at  stille  Verden  Ansigt  til  Ansigt  med  Sandheden  og  over- 
bevise den  om  den,  i  Stedet  for  at  forkynde  Sjælens  Eksistens 
og  Viljens  Almagt.  .  .  .« 

Kvintessensen  af  Emersons  Lære  er,  at  man  fejlagtigt  an- 
tager, at  Retfærdigheden  ikke  udøves  i  denne  Verden,  at  alle 
Fænomener  tyder  paa  den  Kendsgerning,  at  Universet  re- 
præsenteres i  ethvert  af  dets  Partikler,  at  alt  er  skabt  af  et 
»skjult  Stof«,  at  Læren  om  Allestedsnærværelse  er  at  Gud 
viser  sig  i  alle  sine  Dele  i  hver  lille  Mosplante,  hvert  Spin- 
delvæv, at  Sjælen  inden  i  os  er  Følelse,  udenfor  os  Lov,  at 
Sjælen  er  almægtig  og  evig,  men  nærmere  bestemmer  sig  selv 
i  Tid  og  Rum,  at  enhver  Hemmelighed  fortælles,  hver  For- 
brydelse straffes,  hver  Dyd  belønnes,  hver  Uret  »gøres  god 
igen«  i  Tavshed,  men  usvigeligt,  at  Tilfældets  Gengældelse 
eksisterer,  og  at  Sjælen  ser  den,  at  visse  »Hug«  kan  følge 
længe  efter  Forsyndelsen,  men  at  de  er  dens  sikre  Ledsager, 
at  man  ikke  kan  gore  ondt  uden  at  lide  ondt,  at  alle  Brud 
paa  Kærlighed  og  Retfærdighed  i  vore  sociale  Forhold  straffes 
hurtigt,  nemlig  med  Frygt,  som  er  en  skarpsindig  Lærer  og 
alle  Revolutioners  Herold,  at  Naturens  Lov  er  at  udfore  Tin- 
gene, og  man  skal  have  Magten,  at  Katastrofer  af  enhver  Art 

frembringer  Velgørere,  at  ethvert  Menneske  hele  sit  Liv  burde 
takke  sine  Fejlgreb,  fordi  de  har  gjort  ham  visere,  at  Men- 
neskets Liv  er  en  Fremadskriden,  ikke  en  Station,  at  intet 
kan  gøre  mig  Skade  uden  jeg  selv  —  det  Skadelige,  jeg  op- 
retholder, bærer  jeg  selv  omkring  med  mig,  og  jeg  lider  egent- 
lig kun  formedelst  mine  egne  Fejlgreb. 

Denne  Maade  at  ræsonnere  paa  har  den  Fejl,  der  er  fælles 
for  al  halvtinspireret  Forkyndelse,  at  den  ikke  er  ublandet 
Sandhed.  Denne  store  Tænker  anerkender  vort  Forhold  til 
»noget  større«  udenfor  os,  og  han  har  fulgt  sine  »straalende 
Intuitioner«  ned  i  Dybderne,  og  har  med  dem  besteget  de  evige 
Højder.  Snævrere  Sind,  der  var  ude  af  Stand  til  at  begribe 
de  Sandheder,  han  har  set,  har  anvendt  dem  til  Grundlag  for 
den  falske  Forestilling,  at  Mennesket  kun  er  ansvarlig  for  sig 
selv,  at  i  og  med  ham  selv  er  hans  egen  Belønning  og  Straf. 
Disse  smaa  Filosoffer,  der  kun  evner  at  flagre  lige  over  Jor- 
den og  udenfor  Menneskers  Rækkevidde,  men  dog  umaaleligt 
fjernt  fra  Gud,  bliver  en  Fare,  naar  de  omgaas  med  Himlens 
Sandheder. 

Den  store  Tanke  om  Gengældelse  er  nær  Teologiens  Kærne 
—  den  berører  saavel  Gud  som  Guds  Børn,  den  styrer  imod 
Dagenes  Ende  og  har  sin  Indvirkning  paa  deres  Begyndelse. 
Prædikanten  og  Emerson  har  begge  Ret:  Prædikanten,  fordi 
han  fastslaar,  at  Gud  har  Del  i  Gengældelsen,  Emerson,  fordi 
han  fastslaar,  at  Mennesket  har  Del  i  den.  Prædikanten  ude- 
lukkede ikke  Mennesket,  og  Emerson  udelukkede  ikke  Gud, 
skønt  han  overser  ham. 

Følgende  supplerende  Tanker,  som  vedrører  Emnet  »Gen- 
gældelse«, finder  jeg  under  en  eller  anden  Form  omtalt  og 
forsvaret  i  Skriften. 

Gengældelsen  er  kun  Resultatet  af  talrige,  arbejdende 
Love;  den  har  to  Elementer:  Belønningen  er  det  positive, 
Straffen  —  eller  dens  Ækvivalent  —  det  negative.  Ligevægten 
mellem  disse  to  Elementer  udgør  Retfærdigheden,  som  er 
Lovens   Endemaal,   Energi   og  Liv.   Sandheder   i   Princip,   i 

Handling  og  i  Substans  er  alt,  hvad  der  er  varigt  i  Livet. 
Den  Del  af  Sandheden,  der  forholder  sig  direkte  til  Hand- 
lingen, er  Lov.  Lov  kender  ikke  jordiske  Grænser,  den  gen- 
nemtrænger Universet  og  har  sit  Fundament  i  Guds  Bryst  — 
den  er  hans  Vilje.  Den  Lov,  der  dirigerer  min  Kærligheds- 
gerning  mod  den  ringeste  Skabning,  er  i  lige  saa  hoj  Grad 
en  Del  af  den,  som  Loven  om  Menneskets  personlige  Frihed. 
En  Ting  maa  indgyde  vore  Hjerter  den  dybeste  Ærefrygt: 
den  guddommelige  Viljes  uudtømmelige  Energi.  Har  den  sin 
Oprindelse  i  denne  Dags,  denne  Times,  dette  Minuts  Bud? 
Nej,  den  er  snarere  Udslaget  af  en  Kraft,  der  er  selveksiste- 
rende  i  Kvalitet,  og  som  straks  forordner  enhver  Handling 
og  Bevægelse  i  Liv  eller  Substans.  Himmellegemerne  fuld- 
fører deres  Løb  ved  den,  den  vilde  Rose  aabner  sine  Kron- 
blade ved  den,  den  strømmer  ud  af  Almagten  som  af  en 
himmelsk  Kilde.  Enten  denne  Kraft  er  i  Form  af  en  Hotten- 
tots stærkt  begrænsede  Intelligens  eller  i  Form  af  den  mere 
sammensatte,  civiliserede  Menneskeaand,  er  der  ingen  For- 
skel i  dens  Kvalitet  —  Forskellen  ligger  kun  i  dens  Fylde. 
Denne  Energi  ligger  til  Grund  for  alle  Skabelsernes  For- 
standslove. 

Som  der  ikke  kan  være  nogen  Bevægelse  uden  Energi, 
saaledes  kan  der  heller  ikke  være  nogen  Lov  uden  Kraft. 
Heller  ikke  kan  der  være  Kraft  uden  Sandhed.  »Magt  er  Ret« 
er  en  notorisk  Kendsgerning,  der  i  disse  Dage  er  forkastet 
af  os  som  et  uværdigt  politisk  Princip,  men  dog  trods  alt 
sandt  i  dets  sidste  Analyse,  thi  Almagt  er  den  højeste  Ret, 
da  den  virker  ved  Guds  Retfærdighed.  De  temporære  Udbrud, 
ved  hvilke  Mennesker  og  Principper  kommer  til  at  faa  en 
kortvarig  »Plads  i  Solen«,  er  kun  en  Art  Muskeltrækninger 
paa  de  sociale  og  politiske  Legemer.  Selve  Træningen  svæk- 
ker, og  Menneskets  eller  Systemets  Død  er  den  uundgaaelige 
Folge.  Ikke  saaledes  med  fundamental  Magt,  den  vil  altid 
være  rigtig. 

Den  Evne  hos  Mennesket,  der  gør  det  i  Stand  til  at  er- 

kende  Sandheden,  er  Intelligens.  Den  lægger  Glansen  i  Men- 
neskets Øje,  Glorien  om  dets  Pande,  Myndigheden  i  dets 
Stemme.  Den  vil  herliggore  ham  i  samme  Forhold,  som  den 
er  ren  og  ubesmittet;  den  oplyser  Menneskets  Aand  og  skinner 
ud  over  Verden.  Hvilken  ædlere  Opfattelse  af  Gud  skulde  der 
vel  kunne  tænkes  end  den,  at  Gud  er  steget  til  sin  Magtsfære, 
fordi  han  kender  Sandheden.  Vi  kan  ikke  tænke  os  Sand- 
heden som  skabt.  Den  er  den  Stamme,  der  løber  opad  gen- 
nem Tid  og  Evighed,  og  som  ikke  alene  dirigerer  denne  Jord- 
klode, men  Himlenes  Himle.  Den  er  den  aandelige  Tyngde- 
krafts Centrum. 

Vi  ser  under  Iagttagelsen  af  vore  Omgivelser,  at  der  er  en 
vis  Orden  i  alle  Universets  fysiske  Bevægelser,  ikke  at  Jorden 
bevæger  sig  paa  Kommando,  eller  at  Vinteren  kommer  efter 
Befaling,  men  snarere  at  disse  er  Resultaterne  af  en  Plan, 
der  kræver  Bevægelse.  Da  Forholdene  er  saaledes  i  den  fy- 
siske Verden,  mon  de  da  ikke  ogsaa  er  saaledes  i  den  aande- 
lige Verden?  Der  kan  ikke  være  nogen  Orden  uden  Magt  til 
at  opretholde,  lose,  hæmme  og  styre.  Adskilt  fra  det  Ubevidste 
er  det  Bevidste,  hvor  den  ledende  Intelligens'  Kræfter  spiller. 
Her  virker  de  aandelige  Love,  der  styrer  det  bevidste  Liv, 
lige  saa  sikkert  som  at  Solen  styres  ved  fysisk  Lov,  men  For- 
skellen er,  at  i  det  første  Tilfælde  forbinder  Sandheden  sig 
med  Initiativ  og  Vilje,  i  det  sidste  med  Materie  og  Rum. 
Der  kunde  ingen  Lydighedslov  være  uden  Loven  om  Frihed. 
At  være  lydig  er  frivillig  at  underkaste  sig  Loven,  og  disse 
to  Principper,  Lydighed  og  Handlefrihed,  er  Grundlaget  Tor 
Guds  Styrelse. 

Emersons  Tanke,  at  enhver  Fejl,  enhver  Uretfærdighed 
tilsidst  paa  en  eller  anden  Maade  maa  læges,  er  sand. 
Det  er  ikke  blot  sandt,  at  »enhver  Hemmelighed  for- 
tælles, enhver  Forbrydelse  straffes,  enhver  Dyd  belønnes 
og  enhver  Uret  genoprettes  i  Tavshed,  men  usvigeligt«, 
men  det  er  ogsaa  sandt,  at  Mennesket  ikke  kan  være 
ulydig  mod   Sandhedens   Krav   uden   at   paadrage    sig   For- 

pligtelsen  til  at  betale  den  dermed  forbundne  Gæld.  Denne 
Regel  har  en  større  Rækkevidde  end  de  overfladiske  Teorier, 
der  udelukkende  angaar  vore  Legemer  og  vor  dodelige  Til- 
værelse, den  rækker  op  til  vort  endelige  Forhold  til  Gud,  dette 
Forhold,  der  er  Resultatet  af  den  guddommelige  Plan,  der  er 
lagt  for  Menneskets  Skyld.  Der  er  ingen  Myndighed  uden  i 
Sandheden,  der  er  ingen  Lovkraft  uden  i  Myndigheden.  Heri 
ligger  Frelseplanens  Basis,  og  man  vil  finde,  at  i  alle  Love, 
der  styrer  Individet,  er  der  fuldkommen  Ligevægt  og  Har- 
moni. Er  et  Menneske  frit,  maa  det  lyde.  Vil  et  Menneske 
modtage,  maa  det  give.  Hvis  der  er  en  jernhaard  Retfærdig- 
hed, der  regerer,  saa  paavirkes  den  dog  af  Kærlighedens  bli- 
dere Guddom.  Der  er  altsaa  i  Livet  en  bestandig  Konflikt 
mellem  to  Principper,  der  er  hinanden  modsatte,  men  som 
dog  er  nødvendig  for  Menneskets  Udvikling,  og  Mennesket 
maa  fortvivle,  dersom  det  ikke  forsoner  sig  med  disse  Love. 
Hvis  der  er  højere  Love  end  de,  vi  daglig  ser  i  Virksomhed 
rundt  om  os,  er  vi  i  hvert  Fald  aldrig  blevet  gjort  bekendt 
med  dem;  hvad  mig  angaar,  kan  jeg  ikke  tro,  at  der  er  højere 
Love  end  Tro,  Lydighed,  Retfærdighed  og  Barmhjertighed, 
thi  ved  dem  kan  Almagten  handle  med  frit  Spillerum,  men 
der  maa  nødvendigvis  være  et  Middel  eller  Mellemled,  ved 
hvilket  Mennesket  kan  opnaa  Fordelen  af  dem.  Der  kan  ikke 
komme  Resultater  af  en  Lov  uden  gennem  Lovgiveren.  Loven, 
som  den  er  skrevet  paa  en  Bogs  Blade,  er  død  uden  Autori- 
teten, der  staar  bag  den.  Loven  er  Ordet,  som  man  taler.  Der 
maa  være  et  Generalprincip,  der  forbinder  os  med  de  ube- 
grænsede Magter.  Vi  tænker  os  at  Troens  Lov  er  et  saadant, 
thi  gennem  den  omfatter  vi  Ting,  der  ellers  vilde  være  uden- 
for vor  Rækkevidde.  Sindet  virker  ved  Fornuft,  Aanden  ved 
Tro  —  den  Tiltro,  som  Aanden  har  til  Mesteraanden.  Hvilket 
Vidnesbyrd  udover  Troens  har  vi  om  Guds  Eksistens?  Tu- 
sindaarige  Overleveringer,  skrevne  Beretninger  af  troværdige 
Mænd  og  den  aabenbare  Virken  af  overmenneskelige  Kræfter. 
Disse  Beviser  er,  hvor  gode  de  end  maatte  være,  kun  intellek- 

tuelle  Beviser  og  kan  omdisputeres.  Ved  Tro,  Mediet  mellem 
Gud  og  Menneske,  sættes  vi  i  Stand  til  at  fatte  guddommelige 
Ting,  thi  den  guddommelige  Sandheds  Løb  er  nedlagt  i  os. 
Ved  Sandhedens  Aand  opnaar  vi  en  aandelig  Kundskab  om 
Gud.  Mon  Emerson  fattede  dette,  da  han  skrev:  »Vort  Instinkt 
er  Tillid«?  Naar  vi  ved  Tro  begynder  at  kende  og  forstaa  de 
guddommelige  Ting,  begynder  med  det  samme  Kontraloven 
at  virke:  vor  Viden  om  Gud  gør  os  ansvarlige  overfor  ham; 
saa  følger  Retfærdighedsloven.  Guds  Kærlighed  til  os  bringer 
os  hans  Barmhjertighed  gennem  hans  Naade;  vi  er  da  hans 
Skyldner,  og  saaledes  følger  Lydighedsloven.  Paa  denne  Maade 
er  det  ene  Led  i  Kæden  af  Love  afhængigt  af  det  andet,  »og 
den,  der  holder  hele  Loven,  og  dog  overtræder  et  af  Budene, 
er  skyldig  i  Overtrædelse  af  dem  alle«.  Saaledes  er  ethvert 
Menneske  bundet  af  utallige  Reb  og  vil  snart  finde,  at  Frihed 
er  Lydighed  mod  Loven.  Alle  Mennesker  er,  med  eller  uden 
deres  Vidende,  dirigeret  saadan. 

Gud  er  Livets  Giver.  Ved  hvilken  magisk  Kunst  indgød 
Gud  Livets  Aande  i  os,  saa  at  vi  blev  levende  Væsner,  levende 
Sjæle?  Ganske  simpelt  ved  at  anvende  sin  Kundskab  om 
Livets  Lov.  Lovens  Overtrædelse  er  Synd,  er  Død.  Lovens 
Eksistens  er  Liv.  Han,  der  opvakte  Lazarus,  er  ogsaa  i  Stand 
til  at  opvække  os.  »Jeg  er  Opstandelsen  og  Livet«,  sagde  Kri- 
stus. Han  havde  Livet  i  sig  selv.  Liv  med  ham  er  en  Viljes- 
sag,  thi  ved  Lydighed  mod  Faderen  har  han  overskredet  Do- 
dens  Enemærker.  Derfor  skal  vi  overskride  Dodens  Omraade, 
naar  vi  bliver  fuldkomne  i  Lydighed  som  han. 

Vor  Filosof  har  saa  smukt  sagt,  at  »alle  Ting  er  moralske, 
at  Sjælen  inden  i  os  er  Følelse,  udenfor  os  Lov,  .  .  .  den  er 
almægtig  .  .  .  den  er  evig,  men  bestemmer  sig  selv  nærmere 
i  Tid  og  Rum«.  Sandheden  indeni  os  og  udenom  os  af  en 
fælles  Oprindelse.  Udenom  os  det  hele,  indeni  os  Delen.  In- 
tuitionen er  kun  en  Gnist,  der  fremkommer  ved  Gnidningen 
mellem  vore  Erfaringer,  naar  den  individuelle  Aand  kommer 
i  Kontakt  med  universalt  Lys  og  Intelligens.  Hvem  kan  vide 

om  vi  ikke  deri  har  et  første  Udslag  af  hine  hemmeligheds- 
fulde Energier,  som  vi  i  deres  grovere  Former  hetegner  som 
Elektricitet,  men  som  i  deres  finere  Former  kan  være  Mel- 
lemleddet mellem  Gud  og  Mennesket.  »Alle  Ting  er  moralske«. 
Vi  samtykker  i  at  alt,  hvad  Gud  har  skabt,  er  rigtigt,  at  det 
hele  danner  og  føjer  sig  efter  den  Lov,  der  ligger  til  Grund, 
og  derfor  er  moralsk.  Og  hvem  vil  benægte,  at  Følelserne, 
eller  rettere  Instinkterne  indeni  os,  er  Ekkoer  af  den  ydre  Lov. 
Dersom  Emerson  havde  levet  i  vore  Dage,  mon  han  da  vilde 
have  sagt,  at  Læren  om  Almagt  er,  at  Gud  manifesterer  sig 
i  enhver  lille  Mosplante?  Vi  vilde  snarere  antage  den  Teori, 
som  vi  synes  at  komme  nærmere  og  nærmere,  efterhaanden 
som  vi  fuldkommengør  vor  Videnskab,  at  Gud  er  allesteds- 
nærværende, ikke  personlig,  men  gennem  den  kontrollerende 
Kraft,  der  strømmer  fra  Guddommen,  og  at  formedelst  denne 
Kendsgerning  finder  den  retfærdige  Gengældelse  af  Godt  og 
Ondt  bestandig  Sted. 

Emerson  lader  os  i  Uvidenhed  om  Gengældelsen  for  de, 
der  lever  Loven.  Skal  vi  ignorere  eller  aandeliggore  Mesterens 
Ord:  »Salige  er  de  Sagtmodige,  thi  de  skal  arve  Jorden«?  Er 
det  mon  ikke  rigtigt,  hvad  Prædikanten  sagde,  at  den  ende- 
lige Dom  ikke  falder  i  denne  Verden?  »I  min  Faders  Hus  er 
der  mange  Boliger«,  sagde  Mesteren,  og  han  tilføjede,  ligesom 
for  paa  Forhaand  at  undgaa  al  Tvivl  om  Bogstaveligheden  af, 
hvad  han  sagde:  »Dersom  det  ikke  var  saaledes,  vilde  jeg 
have  sagt  Eder  det;  jeg  gaar  for  at  berede  Eder  et  Sted«.  Saa- 
ledes behover  den,  der  søger  efter  Belønninger  efter  Doden, 
ikke  just  søge  dem  i  Form  af  Gods  og  Guld. 

Filosofiens  abstrakte  Teorier  maa,  dersom  de  vedholdende 
følges  ud  i  alle  Konsekvenser,  for  eller  senere  fore  til  noget 
konkret;  de  maa,  dersom  de  er  sande,  for  eller  senere  samle 
sig  i  et  endeligt  Gode.  Der  maa  et  eller  andet  Sted  være  en 
Autoritet,  hvortil  de  knytter  sig,  eller  de  er  usande.  Indtil  de 
viser  sig  at  være  af  den  Beskaffenhed,  er  de  kun  vage  Spe- 
kulationer. Det  endelige  (yderste)  er  Gud,  og  disse  Tænke- 

traade  maa  paa  et  Punkt  modes  i  Gud  eller  ingen  Steder. 
Hvor  værdiløst  og  intetsigende  at  forsøge  paa  at  spore  de 
Viljes-Manifestationer,  vi  alle  Vegne  ser,  tilbage  til  uorgani- 
seret og  hensigtsløs  Kraft.  Skal  vi  tænke  os,  at  vi  flyder  om 
i  et  Hav  af  uorganiske  og  passive  Egenskaber  og  Principper, 
eller  skal  vi  hævde,  at  Loven  har  Rod  i  Kraft,  og  at  denne 
Kraft  er  legemliggjort  og  manifesteret  i  Kristus,  som  blev 
Ordet,  Udtrykket  for  Faderens  Vilje,  Universets  udøvende 
Magt?  En  Apostel  sagde,  at  »Evangeliet  er  en  Guds  Kraft  til 
Saliggørelse«.  Hvad  er  dette  vel  andet  end  en  autoritativ  Fylde 
af  Lov  hvilende  i  ham,  der  kom  for  at  udføre  sin  Faders 
Vilje? 

Evangelieplanen  lader  den  ene  Lov  hele  den  andens  Brud. 
Ved  Ulydighed  mod  Livets  Lov  kom  Døden  ind  i  Verden. 
Fra  Døden  kunde  Mennesket  ikke  undslippe  ved  egen  Kraft, 
saaledes  at  det  for  saa  vidt  allerede  følte  Dødens  Kæber  slaa 
sammen  om  sig.  Retfærdigheden  havde  haft  sin  Gang,  og 
ingen  Magt  i  Verden  kunde  have  hindret  det  paa  dette  Sta- 
dium; men  Guds  Kærlighed  hævder  sig  selv,  og  Barmhjertig- 
heden bereder  Vejen  for  Forsoning  og  Opstandelse.  Lydighed 
mod  Loven  anbringer  os  ved  Foden  af  en  Jakobsstige,  hvor- 
efter vi,  ligesom  Englene,  kan  stige  op  i  Himlene.  Skønt  vi 
begynder  meget  langt  nede,  skal  vi  dog  ved  Udholdenhed 
tilsidst  komme  derop.  »Føj  til  Din  Tro  Dyd,  Kundskab,  Maa- 
dehold,  Taalmod,  broderlig  Venlighed  og  Kærlighed  til  Gud«, 
dette  er  Trin  opad.  Dersom  vi  efter  alle  disse  Dyder  og  Egen- 
skaber spørger,  ligesom  den  rige,  unge  Mand,  »hvad  mere, 
Herre?«,  vil  han  gentage  sit  Svar  fra  den  Gang:  »Uden  nogen 
er  født  af  Vand  og  Aand  kan  han  ikke  komme  ind  i  mit 
Rige«.  Daaben  bliver  da  det  naturlige  ydre  Tegn  paa  vor  Tro. 

Er  Gengældelse  andet  end  Betaling?  Hvis  vi  modtager  Vel- 
signelser i  Dag,  i  Morgen  eller  i  det  Hinsidige  for  en  Selv- 
opofrelse, en  Tjeneste,  en  ædelmodig  Gerning,  saa  kobslaar 
vi  jo  dog  paa  en  eller  anden  Maade  om  en  Grad  af  aandelig 
Rigdom.  Men  der  maa  være  Altruisme  forbundet  hermed.  Det 

er  logisk,  at  naar  vi  lever  den  højeste  Lov,  kan  vi  vente  den 
højeste  Gengældelse.  Alt,  hvad  han  har,  vil  han  give  til  de, 
som  tjener  ham.  Vi  har  Ret  til  dette  selviske  Instinkt,  der- 
som det  kan  kaldes  selvisk,  Lydighed  mod  Loven  bringer  Lys 
og  Herlighed.  Det  er  ganske  simpelt  at  fastslaa  en  Kendsger- 
ning, ligesom  at  Sæd  bærer  Frugt  og  Kapital  giver  Rente. 
Gud  forringer  sig  ikke  ved  at  fordre  den  Ære  og  Herlighed, 
der  tilkommer  ham  for  hans  ophøjede  Fortjenester.  Kraft  og 
Herlighed  er  uadskillelig  forbundet  med  Hellighedens  At- 
tributer. 

Paa  en  Ting  kan  vi  være  ganske  sikker:  at  Gengældelsens 
Lov  aldrig  svigter.  Vilde  Verdensrummets  almægtige  Byg- 
mester give  et  Palads  til  en,  der  ikke  kunde  bo  bekvemt  deri? 
Naturligvis  ikke,  thi  dette  vilde  være  en  simpel  Krænkelse  af 
Loven;  men  den  Mand,  der  arbejder  for  Dagløn  med  en  Sang 
paa  Læben  og  en  Bøn  i  Hjertet,  faar  ogsaa  Penge;  paa  den 
Maade  er  han  tredobbelt  beriget  —  han  har  sin  Sang,  sin 
Bøn  og  Guld. 

FORAARSKONFERENCEN  I  BERGEN. 

Konferencen  aabnedes  Lørdag  Aften  den  9.  April  Kl.  8. 
Til  Stede  var  Missionspræsident  Aug.  S.  Schou,  Erastus  John- 
sen, Hans  Hæggen,  Hilmar  Bjørndal  og  Sverre  Jensen.  Bro- 
drene Otto  Gebhardt  og  Hans  Hæggen  bar  deres  Vidnesbyrd. 
Ældste  Erastus  Johnsen  og  Missionspræsident  Aug.  S.  Schou 
talte  om  Evangeliets  sande  Principper,  og  Mødet  sluttedes 
med  Sang  og  Taksigelse. 

Søndagsskolen  aabnedes  Søndag  Formiddag  den  10.  med 
Salmen:  »Vær  velkommen«.  Bøn  af  Ældste  Erastus  Johnsen, 
Salmen:  »God  og  venlig  altid  vær«,  hvorefter  Rapport  blev 
givet  over  Haugesunds,  Stavangers  og  Bergens  Søndagsskoler. 
Følgende  Brødre  blev  derefter  foreslaaet  til  Opholdelse:  Hil- 
mar Bjørndal  som  Præsident  for  Bergens  Søndagsskole  med 
Sverre  Jensen  og  Arthur  Bjørndal  som  Raadgivere,  som  Se- 
kretær Ivar  Floisand,  hvilke  Forslag  blev  enstemmigt  ved- 

taget.  Søndagsskolens  Elever  udforte  derefter  et  stort  Pro- 
gram under  Ledelse  af  Hilmar  Bjorndal.  Til  Slut  gjorde  Mis- 
sionspræsident Schou  nogle  Bemærkninger  om  Skolens  Ar- 
bejde, og  der  sluttedes  med  Sang  og  Taksigelse. 

Eftermiddagsmodet  Kl.  4  aabnedes  med  Salmen:  »Mor- 
genrodens Straaler  bryder«.  Bon  af  Hans  Hæggen.  Salmen: 
»Guds  Aand  som  en  Ild«,  hvorefter  Haugesunds,  Stavangers 
og  Bergens  Gren  blev  rapporteret.  Brodrene  Hilmar  Bjorndal 
og  Sverre  Jensen  talte  om  Evangeliet.  Missionspræsident 
Schou  foreslog  Kirkens  Generalautoriteter,  og  Konference- 
præsident Oluf  K.  Karlsen  foreslog  Konferencens  ledende 
Mænd  i  deres  respektive  Stillinger,  hvilke  Forslag  blev  en- 
stemmigt vedtaget.  Salmen:  »Vi  glædes  og  frydes«  blev  sunget, 
hvorefter  Broder  Otto  Gebhardt  talte  om  Kirkens  Fremgang. 
Broder  Andreas  Fosse  talte  derefter  om  Betydningen  af  at 
være  et  Medlem  i  Kirken.  Modet  sluttedes  med  Salmen:  »Om 
Guds  Stad  man  taler  herligt«.  Taksigelse  af  Broder  Lars 
Birkeland. 

Modet  Søndag  Aften  Kl.  7  aabnedes  med  Salmen:  »Fader 
vor  i  Himlen«.  Bøn  af  Broder  Carl  J.  Olsen.  Salmen:  »Solen 
fra  Himlen  straaler«.  Ældste  Erastus  Johnsen  talte  om  den 
Helligaands  Betydning.  Missionspræsident  Schou  talte  om  den 
rette  Maade  at  dyrke  Gud  paa.  Mødet  sluttedes  med  Salmen: 
»Jesu  maa  min  Sjæl«.  Taksigelse  af  Broder  Andreas  Fosse. 

Mandag  Aften  den  11.  Kl.  8  afholdtes  et  Møde,  der  aab- 
nedes med  Salmen:  »Led  os  frem«,  Bøn  af  Sverre  Jensen. 
Salmen:  »Saa  sikker  en  Grundvold«.  Derefter  blev  der  givet 
Rapporter  fra  Unge  Mænds  og  Kvinders  Forening  samt  den 
kvindelige  Hjælpeforening  i  de  forskellige  Grene.  Salmen: 
»Kærlighed  er  Lysets  Kilde«  blev  sunget.  Til  Slut  talte  Mis- 
sionspræsident Schou  om  Præstedømmet.  Mødet  sluttedes  med 
Salmen:  »Hav  Tak  for  Profeten  Du  sendte«.  Taksigelse  af 
Broder  Arthur  Bjørndal. 

Som  Slutning  paa  Konferencen  blev  der  afholdt  en  sel- 
skabelig Sammenkomst  Tirsdag  Aften  den  12. 

Hilmar  Bjorndal,  Grensskriver. 

DIGT. 

Aarene  skride,  Ungdomskraften  svinder, 

snart  er  den  slukt: 
da  har  vi  høstet  nok  af  Kampens  Minder, 

lidt  af  dens  Frugt; 
Maalet,  vi  drømte  om  at  naa  saa  fage, 
Maalet,  som  vistes  klart  af  Tankens  Lyn, 

trækker  sig  tilbage 

da  for  vort  Syn. 

Aarene  skride,  uforkrænket  skrider 

den  gennem  dem, 
hærder  sin  Styrke  og  sin  Magt  udvider 

og  trænger  frem; 
Tidernes  Veksel  bryder  ej  dens  Bane, 
Modgang  og  Modstand  fremme  kun  dens  Sejr, 

føre  til  dens  Fane 

Fjendernes  Lejr. 

Derfor  kun  fremad  for  vor  Ungdoms  Haaben; 

thi  den  er  sand! 
Engang  forvist  den  skal  i  Purpurkaaben 

styre  vort  Land! 
Engang  skal  Nordens  Pol  af  den  forgyldes, 
engang  den  drager  sammen  Land  og  Hav, 

om  den  først  opfyldes 

over  vor  Grav! 

Carl  Ploug. 

